 Maxamed Siciid Gees oo xukuumadihii Cigaal iyo Rayaale ka soo noqday wasiirka maaliyadda, qorshaynta iyo arrimaha dibadda, ayaa isna qormo uu khamiistii ku qoray warbaahinta wuxuu ku muujiyay walaaca uu ka qabo saamaynta ay isbedelada gobalka ka socdaa ku yeelan karaan Somaliland, waxaanu yidhi Dabayaaqada sannadkan 2018 ayey kala caddaan doonaan arrimahaasi hadda bilawga ahi, maadaama Itoobiya ay tahay dal xad la leh toddoba waddan oo Geeska Afrika ku yaal, uguna dhul weyn tahay, isla markaana ay ugu dad badan tahay, oo ugu biyo badan tahay, oo dadkeedu ku filiqsan yihiin derisyadeeda, waa dhab in isbeddelkeedu saamayn weyn ku yeelan doono deriska ama dalalka la jaarka ah. 